text: Ældre skal have fed mad
  10 juni 2011 kl. 12.07
  Gamle i Sønderborg kommune skal nu have fed mad.
  Sønderborg Kommune tager nu affære i forhold til sidste års undersøgelse fra Fødevareinstituttet.
  Den viste, at 60-80 procent af de ældre i plejeboliger er moderat eller svært undervægtige.
  15 procent har brug en decideret ernæringsterapi.
   
  - Vi tror ikke, det er helt så slemt. Men det skal selvfølgelig undersøges. Vi vil vide, hvordan det står til. Ifølge vores kostpolitik skal de ældre  have en mad, der er rig på protein og fedt  og så næringsrig, at de ældre holder vægten,  siger formanden for Seniorudvalget i Sønderborg, Jesper Rosanes.
    
  Beboerne på plejehjemmene bliver tilbudt en ernæringsscreening.
  Hvis screeningen viser, at beboeren er svært undervægtig, vil han/hun blive tilbudt en mere fed kost.
  